Empires (Alicja Szemplińska-sang)

«Empires» (norsk oversettelse: imperier) er en popballade fra 2020 med den polske artisten Alicja Szemplińska. Sangen vant den polske musikkonkurransen Szansa na sukces søndag 23. februar 2020 og ble Polens bidrag i Eurovision Song Contest 2020 i Rotterdam i Nederland. 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020.

Om sangen 
Sangen er komponert av Patryk Kumór, Dominic Buczkowski-Wojtaszek, Frazer Mac og Laurell Barker. Den var Szemplińskas deltakersanger under finalen av Szansa na sukces på tv-kanalen TVP2 søndag 23. februar 2020. I avstemningen var den favoritten hos juryen og seerne, og den vant konkurransen sammenlagt.

Eurovision Song Contest 
Som vinner av den polske finalen skulle «Empires» ha vært Polens bidrag i Eurovision Song Contest 2020. I januar 2020 ble Polen trukket til å delta i semifinale 2 av Eurovision Song Contest. Semifinalen var planlagt avholdt i Rotterdam Ahoy i Rotterdam i Nederland torsdag 14. mai. Men på grunn av koronavirusutbruddet i Europa vinteren 2020 så EBU seg nødt til å avlyse konkurransen for å hindre spredning av koronaviruset SARS-CoV-2 og den medfølgende sykdommen covid-19. Sangen fikk dermed aldri deltatt i konkurransen.

Referanser 

Polske sanger
Polsk musikk
Bidrag til Eurovision Song Contest 2020
Sanger fra 2020